Σε ένα εργοστάσιο κατασκευής τρισδιάστατων εκτυπωτών απασχολούνται 35 υπάλληλοι. Ο μηνιαίος μισθός του **κάθε** υπαλλήλου προκύπτει με τον παρακάτω τρόπο:

* ο κάθε υπάλληλος έχει βασικό μισθό 720 €,
* για κάθε ώρα υπερωρίας που εργάστηκε μέσα στον μήνα αμείβεται με 5 € ανά ώρα,
* για κάθε τρία χρόνια εργασίας λαμβάνει χρονοεπίδομα 25 € ανά τριετία, π.χ. εάν κάποιος υπάλληλος έχει 10 χρόνια εργασίας, θα λάβει 3 \* 25=75 € επίδομα,
* ο άθροισμα όλων των παραπάνω δημιουργούν τον **ακαθάριστο μισθό του υπαλλήλου**.

Στον **ακαθάριστο μισθό** του κάθε υπαλλήλου, που υπολογίζεται όπως παραπάνω, υπάρχουν οι παρακάτω κρατήσεις: 8% για το ταμείο της ασφάλισης του υπαλλήλου, και

το 7% για την σύνταξη του υπαλλήλου.

Να αναπτύξετε πρόγραμμα στην γλώσσα προγραμματισμού Python το οποίο

**1.** Να διαβάζει για **κάθε** υπάλληλο το ονοματεπώνυμο, τον αριθμό υπερωριών που εργάστηκε κατά τον μήνα Μάρτιο καθώς και τα χρόνια εργασίας του υπαλλήλου. Τα χρόνια εργασίας να είναι μη αρνητικός αριθμός.

**2.** Να υπολογίζει τον ακαθάριστο μισθό του υπαλλήλου (όπως περιγράφεται παραπάνω) και θα τον εμφανίζει μετά το μήνυμα «Ο μικτός σου μισθός είναι».

**3.** Να υπολογίζει και να εμφανίζει το ονοματεπώνυμο του υπαλλήλου και τις **καθαρές** αποδοχές του μετά το μήνυμα «Οι καθαρές σου αποδοχές είναι».

**4.** Να υπολογίζει και να εμφανίζει το σύνολο των κρατήσεων από όλους τους υπαλλήλους μετά το μήνυμα «Οι συνολικές κρατήσεις των 35 υπαλλήλων είναι».
----------------------------------------------------------------------------------------------------------------------------------------------Οι μαθητές της Β’ Λυκείου προκειμένου να μαζέψουν χρήματα αποφάσισαν να κάνουν ένα bazaar πουλώντας κάποια αναμνηστικά με σκοπό να συγκεντρώσουν ένα ποσό για την οικονομική ενίσχυση του σχολικού ταμείου για να πάνε μια τριήμερη εκδρομή στη Λίμνη Πλαστήρα. Να γράψετε πρόγραμμα σε Python το οποίο:

**1.** Να διαβάζει συνεχώς το ποσό των χρημάτων που δίνουν κάποιοι πολίτες για την αγορά αναμνηστικών μέχρι το συνολικό ποσό των αγορών που πρόκειται να αποταμιευθεί να ξεπεράσει τα 1.500 € .

**2.**Εμφανίζει το συνολικό ποσό που συγκεντρώθηκε και το πλήθος των ατόμων που συνέβαλαν για την εκταμίευση του ποσού αυτού.

**3.** Υπολογίζει και εμφανίζει το ποσοστό των πολιτών που έδωσαν παραπάνω από 50€.

**4.**Υπολογίζει και εμφανίζει το μικρότερο ποσό που δόθηκε στο bazaar αγορών.

Φορολογική κλίμακα για Εισόδημα από μισθωτή εργασία και συντάξεις (άρθρο 12 ΚΦΕ)

|  |  |  |  |
| --- | --- | --- | --- |
| Κλιµάκιο εισοδήµατος (ευρώ) | Φορολογικός συντελεστής % | Φόρος κλιµακίου (ευρώ) | Σύνολο |
| Εισοδήµατος | Φόρου |
| (ευρώ) | (ευρώ) |
| 10000 | 9% | 900 | 10000 | 900 |
| 10000 | 22% | 2200 | 20000 | 3100 |
| 10000 | 28% | 2800 | 30000 | 5900 |
| 10000 | 36% | 3600 | 40000 | 9500 |
| Υπερβάλλον | 44% |   |   |  |